
I.Scop
Prezentul document se elaborează în scopul planificării unitare pentru asigurarea resurselor umane, materiale și financiare necesare pentru gestionarea situațiilor de urgență.
II.Acte normative de referință
Elaborarea Planului de asigurare a resurselor umane, materiale și financiare se face pe baza următoarelor acte normative:
· Legea nr.481/2004 privind protecția civilă;
· Legea nr.307/2006 privind apărarea împotriva incendiilor;
· O.U.G. nr.21/2004 privind Sistemul Național de Management al Situațiilor de Urgență;
· H.G. nr.1040/2006 pentru aprobarea Planului National de Asigurare cu Resurse Umane, Material și Financiare pentru Gestionarea Situațiilor de Urgență;
· H.G. nr.557/2016 privind managementul tipurilor de riscuri.
III.Elaborarea planului
Planul de asigurare cu resurse umane, materiale și financiare necesare gestionării situațiilor de urgență se întocmește ținând cont de funcțiile de sprijin care revin autorităților locale conform anexei nr.2 privind repartizarea principalelor funcții de sprijin și a anexei nr.3 privind lista activităților specifice care se îndeplinesc în cadrul  funcțiilor de sprijin, din H.G.nr.557/2016 privind management tipurilor de risc.
1. Înștiințare, avertizare și alarmare
Reprezintă totalitatea activităților de monitorizare a pericolelor și riscurilor specifice, de informare, înștiințare și alarmare a autorităților publice locale, precum și a populației, privind posibilitatea producerii unor situații de urgență.
Achiziționarea și instalarea unei sirene noi, pentru avertizarea și alarmarea populației punct “Liceul Teoretic Brâncoveanu Vodă“ Urlați din str.1 Mai, nr.30 conform tabelului cu echipamentele necesare și  amplasamentele stabilite  pentru realizarea sistemului centralizat de înștiințare la nivelul orașului Urlați din Studiul de audibilitate.

	Relocarea unei sirene de la sediul Primariei Urlați din str.23 August, nr.9 la Biserica “Sfântul Dumitru” din str.Valea Nucetului.
Pentru realizarea acestui scop se alocă următoarele sume de bani:
· Sirena electronica de UTS 600 W – 1 buc						 70 mii lei
· [bookmark: _GoBack]Inlocuire și modernizare cofret sirena str.Valea Nucetului punct biserica	 11 mii lei
· Contract de mentenanță pe anul 2025 a sistemului de alarmare	             7 mii lei
									
3.Comunicații și informatică

	Reprezintă pachetul de măsuri și acțiuni necesar asigurării, planificării, coordonării necesarului de comunicații  pentru elementele de răspuns în situații de urgență de la nivel local, județean și national, inclusiv gestionarea informațiilor din domeniu.
	Rol secundar
	Asigurarea funcționării rețelelor de comunicații și informatică din competență în vederea monitorizării pericolelor și riscurilor specifice, precum și pentru realizarea fluxurilor informaționale de către toate autoritățile responsabile, prin centrele operative/operaționale, centrele de conducere și coordonare a intervențiilor, dispeceratele/punctele de comandă, cu respectarea regimului informațiilor clasificate.
	Având în vedere cele de mai sus, este necesară achiziționarea a 5 radiotelefoane mobile; pentru gestionarea bazelor de date din domeniul situațiilor de urgență si a unui  sistem informatic (PC, monitor, tastatură, mouse, mutifuncțională (scanner,copiator,  imprimantă, etc.)

	Pentru achiziționarea echipamentelor de mai sus se propune alocarea următoarelor sume de bani:
	-radiotelefon mobil – 5 bucăți							22,5 mii lei
	-sistem informatic – 1 bucată							  3,0 mii lei
	- multifuncțională – 1 bucată							  2,5 mii lei
	4.Căutare-salvare
	Reprezintă totalitatea activităților desfășurate în scopul salvării persoanelor și a animalelor înainte, pe timpul și imediat după producerea unei situații de urgență inclusiv gestionarea informațiilor din domeniu.
	Rol secundar
	Căutarea și salvarea victimelor accidentelor de aviație: Ministerul Apărării Naționale, Ministerul Sănătății, operatorii economici și organizații neguvernamentale care dețin mijloace de căutare, administrația locală;
	5.Descarcerarea, deblocarea căilor de acces
	Reprezintă totalitatea activităților desfășurate de structurile de intervenție pentru  deblocarea căilor de acces și descarcerarea persoanelor aflate în medii nefavorabile vieții.
	Rol secundar
	Planificarea, asigurarea capacităților operaționale necesare deblocării căilor de acces în zona afectată de o situație de urgență, în scopul salvării vieții omenești și facilitării accesului structurilor de urgență la locul evenimentului: toate autoritățile responsabile, agenții guvernamentale și neguvernamentale și operatori economici.
	6.Protecția populației (evacuare, cazare, adăpostire, asigurare apă și hrană, alte măsuri de protecție)
	Reprezintă totalitatea activităților desfășurate pentru scoaterea temporară sau definitivă a persoanelor, animalelor și bunurilor din zonele de risc și asigurarea condițiilor minime de subzistență, inclusiv activitățile de gestionare a datelor și informațiilor privind desfășurarea acestor acțiuni, precum și cele de asigurare a populației și animalelor cu apă și hrană.

	Evacuare
	Rol secundar
	Stabilirea și pregătirea punctelor de îmbarcare a evacuaților din zonele afectate, în termen de două ore de la declararea stării de urgență, potrivit legii:toate autoritățile responsabile, operatorii economici sau autoritățile administrației publice locale, după caz:
	Evidența populației evacuate: Ministerul Afacerilor Interne prin Direcția pentru Evidența Persoanelor și Administrarea Bazelor de Date, autoritățile administrației publice locale;
	Asigurarea primirii și cazării persoanelor evacuate: Ministerul Afacerilor Interne și autoritățile administrației publice locale;
	Evacuarea animalelor:autoritățile administrației publice locale;
	Controlul circulației:Ministerul Afacerilor Interne, prin Inspectoratul General al Poliției Române și Poliția Locală;
	Controlul și evidența autoevacuării:Ministerul Afacerilor Interne, prin Inspectoratul General al Poliției Române și Direcția pentru Evidența Persoanelor și Administrarea Bazelor de Date, autoritățile administrației publice locale.
	Pentru asigurarea acțiunilor de evacuare se alocă suma de 3 mii de lei.
	Cazare și adăpostire
	Rol secundar
	Asigurarea măsurilor necesare pentru realizarea protecției populației în adăposturi colective:
-În primele 72 de ore de la evacuare sau la instituirea stării de alertă, după caz: Ministerul Afacerilor Interne, prin Inspectoratul General pentru Situații de Urgență, în cooperare cu autoritățile administrației publice centrale și locale, precum și prin Administrația Națională a Rezervelor de Stat și Probleme Speciale (ANRSPS), în condițiile aprobării legale a intervențiilor operative cu produse din rezerva de stat.

-Ulterior primelor 72 de ore, până la încetarea evacuării sau a situației de urgență:Ministerul Afacerilor Interne, prin Administrația Națională a Rezervelor de Stat și Probelme Speciale (ANRSPS), în cooperare cu autoritățile administrației publice centrale și locale.
Pentru asigurarea adăpostirii populației se alocă suma de 22 mii de lei.
Asigurare apă și hrană
Rol principal
Asigurarea apei și hranei pentru persoane:
-în primele 72 de ore de la evacuare sau la instituirea stării de alertă, după caz: autoritățile administrației publice locale și Ministerul Afacerilor Interne, prin Administrația Națională a Rezervelor de Stat și Problemelor Speciale (ANRSPS), în condițiile aprobării legale a intervențiilor operative  cu produse din rezerva de stat;
Având în vedere cele de mai sus pentru asigurarea apei și a hranei în primele 72 de ore de la evacuare pentru aproximativ 450 de persoane se alocă suma de 13 mii de lei.
	-ulterior primelor 72 de ore, până la încetarea evacuării sau a situației de urgență: Ministerul Afacerilor Interne, prin Administrația Națională a Rezervelor de Stat și Problemelor Speciale.
	Localizarea și stingerea incendiilor
	Reprezintă pachetul de măsuri și acțiuni specifice gestionării și coordonării misiunilor care vizează stingerea incendiilor pentru care se alocă 3 mii lei.
	Neutralizarea materialelor periculoase/explozive/radioactive
	Vizează coordonarea misiunilor pentru asigurarea răspunsului în situația producerii evenimentelor care implică substanțe chimice, biologice, radiologice, poluanți, mijloace explozive (substanțe, domeniul CBRN).Prin acest tip de misiuni se asigură coordonarea 

forțelor și mijloacelor specializate, potrivit competențelor și managementul situațiilor de urgență care implică activitatea acestei funcții de sprijin, respectiv asigurarea măsurilor și acțiunilor subsecvente pentru care avem prevazută suma de 2 mii  lei conform Anexei  planului pentru asigurarea cu resurse financiare necesare gestionării situațiilor de urgență.
	Rol secundar
	Evacuarea populației existente în interiorul perimetrului de securitate.Ministerul Afacerilor Interne și autoritățile administrației publice locale;
	Realizarea decontaminării animalelor: autoritățile administrației publice locale;
	Asigurarea transportului 
	Se referă la gestionarea informațiilor, punerea la dispoziție a resurselor și coordonarea acțiunilor care implică asigurarea transportului, altul decât cel în folos propriu.Prin această funcție se asigură inclusiv gestionarea informațiilor  despre infrastructură de transport rutieră și aeriană.
	Rol principal
	Asigurarea transportului necesar pentru realizarea evacuării populației, resurselor necesare pentru intervenție și asistență de primă necesitate în situații de urgență:Ministerul Transporturilor (prin operatori economici, regii autonome și companii naționale) și autoritățile administrației publice locale.
	Rol secundar 
	Realizarea graficului de transport și asigurarea mijloacelor necesare pentru efectuarea evacuării, în termen de 6 ore de la declararea stării de urgență:Ministerul Transporturilor, autoritățile administrației publice locale, suma prevăzută fiind de 8 mii lei;
	Asigurarea energiei pentru iluminat, încălzire și alte utilități
	Presupune gestionarea informațiilor despre rețelele de utilități (canal, apă, energie, gaze etc.), poduri viaducte de interes local/național, precum și alocarea de forțe specializate și coordonarea acestora pentru realizarea lucrărilor specifice.

	Rol secundar
	Normalizarea responsabilităților în realizarea măsurilor de intervenție de primă urgență: Ministerul Transporturilor, Ministerul Afacerilor Interne și Autoritățile administrației publice locale., suma prevăzute pentru  această funcție de sprijin fiind de  5 mii lei.
	Menținerea, asigurarea și restabilirea ordinii publice pe timpul situațiilor de urgență 
Implicarea măsurilor și acțiunilor desfășurate de structurile de ordine și siguranță publică, potrivit cadrului specific de reglementare și care vizează asigurarea unui climat de siguranță pe timpul acțiunilor care vizează răspunsul în situații de urgență.
	Rol secundar
	Menținerea și restabilirea ordinii publice:Ministerul Afacerilor Interne, prin Inspectoratul General al Poliției Române și Inspectoratul  General al Poliției de Frontieră, Ministerul Justiției prin Administrația Națională a Penitenciarelor, autoritățile administrației publice locale prin Poliția Locală;
	Restabilirea stării provizorii de normalitate	
Presupune asigurarea pachetului de măsuri și acțiuni și sprijinul tehnic de specialitate în situații care vizează sectoarele afectate.
Rol principal
Asigurarea condițiilor privind restabilirea stării provizorii de normalitate pe perioada situației de urgență:Ministerul Dezvoltării Regionale și Administrației Publice, prin autoritățile administrației județene și locale.
Rol secundar
Evaluarea rapidă a stabilității structurilor și stabilirea măsurilor de intervenție în primă urgență la construcțiile vulnerabile și care prezintă pericol public:Inspectoratul de Stat în Construcții, Corpul experților tehnici și asociațiile profesionale în construcții, autoritățile administrației publice locale, prin structurile din subordine  și/sau coordonare;
Suma alocată în planul de asigurare a resurselor umane, materiale și financiare necesare gestionării pentru anul 2025 este de 5 mii lei.

Acordarea de ajutoare de primă necesitate
Vizează solicitarea, colectarea, transportul, stocarea, distribuirea ajutoarelor de primă necesitate pentru populația afectată.
Rol secundar 
Centralizarea informațiilor privind necesarul ajutoarelor de primă necesitate:Ministerul Afacerilor Interne, Ministerul Lucrărilor Publice si Dezvoltării și Administrației Publice, prin autoritățile publice județene și local;
Asigurarea ajutoarelor de primă necesitate:Ministerul Lucrărilor Publice, Dezvoltării și Administrației Publice, prin autoritățile administrației județene și locale operatorii economici și agențiile neguvernamentale potrivit  domeniului de competență;
Organizarea punctelor de informare a populației:Ministerul Afacerilor Interne, prin Inspectoratul General pentru Situații de Urgență, Ministerul Lucrărilor Publice, Dezvoltării și  Administrației Publice, prin autoritățile publice județene și locale.
Suma  prevăzut în plan fiind de 5 mii lei.
Acordarea asistenței sociale, psihologice și religioase
Vizează solicitarea privind asistență socială, psihologică și religioasă pentru populația afectată.
Rol principal
Asigurarea ajutorului de acest tip:Ministerul Lucrărilor Publice, Dezvoltării și Administrației Publice, prin autoritățile publice județene și locale.
Rol secundar
Organizarea punctelor de informare a populației:Ministerul Afacerilor Interne, autoritățile  publice județene și locale;
Asigurarea morgilor temporare și a terenurilor necesare pentru înhumare:Ministerul Lucrărilor Publice, Dezvoltării  și Administrației Publice, prin autoritățile publice județene și locale, suma prevăzută pentru astfel de funcții fiind de  5 mii lei;

Implementarea măsurilor de control în cazul evoluției unor epizootii grave și zoonoze, respectiv implementarea măsurilor privind prevenirea situațiilor determinate de atacul organismelor dăunătoare plantelor
Vizează acțiunile desfășurate  în scopul implementării măsurilor de control al bolilor, epizootii grave produse de boli majore la animale sau zoonoze, în conformitate  cu legislația sanitară veterinară în vigoare, respectiv implementarea măsurilor privind prevenirea situațiilor determinate de atacul organismelor dăunătoare plantelor.
Rol secundar
Instalarea semnalelor și panourilor de avertizare pe căile de acces din zonele de protecție și de supraveghere și în jurul fermelor/curților unde boala a fost confirmată:Autoritatea Națională Sanitară Veterinară și pentru Siguranța Alimentelor, cu sprijinul Inspectoratului General al Jandarmeriei Române, Inspectorarul General al Poliției Române, autoritățile administrației publice locale;
Asigurarea accesului rapid la resursele locale prin asigurarea logisticii și a autorizațiilor necesare comitetelor locale pentru situații de urgență;
Sprijinirea centrelor de intervenție în teren cu personal, vehicule, logistică și echipamente pentru comitetele locale pentru situații de urgență;
-participarea la evaluarea animalelor, în vederea despăgubirii proprietarilor acestora:comitetele județene/locale pentru situații de urgență;
-identificarea și punerea la dispoziție a terenurilor pentru metode alternative de  incinerare/îngropare:comitele județene/locale pentru situații de urgență;
-sprijinirea cu personal a activităților referitoare la încărcare, săpare, astupare, îngrădire etc. ce se pot ivi în activitatea de neutralizare alternativă:inspectoratul General al Jandarmeriei Române, Inspectoratul General pentru Situații de Urgență, comitetele județene/locale pentru situații de urgență;
-asigurarea transportului incineratoarelor mobile de la locul de garare la locul evoluției focarelor de epizootii:Autoritate Națională Sanitară Veterinară și pentru Siguranța Alimentelor cu sprijinul autorității locale;

-asigurarea transportului materiilor de risc – subproduse de origine animală nedestinate consumului uman:Autoritatea Națională Sanitară Veterinară și pentru  Siguranța Alimentelor cu sprijinul comitetelor județene/locale pentru situații de urgență;
Suma prevăzuta pentru anul 2025 pentru astfel de  functii de sprijin este de 2 mii lei. 

ANEXE:
Anexa nr.1 – Planul pentru asigurarea cu resurse financiare necesare gestionării situațiilor de urgență.
Anexa nr.1/b – Planul pentru asigurarea cu resurse materiale necesare gestionării situațiilor de urgență.
Anexa nr.1/a – Planul pentru asigurarea cu resurse umane necesare gestionării situațiilor de urgență.
Anexa nr.1/a1 – Planul nominal pentru asigurarea cu resurse umane necesare  gestionării situațiilor de urgență. 


NOTĂ:
	Anexele, sunt părți componente ale planului de asigurare cu resurse umane, materiale și financiare pentru gestionarea situațiilor de urgență.


Întocmit,
Mirela Ion 

